Държавен вестник, бр. 101, 2023 г., стр. 13

БРОЙ  101	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
МИНИСТЕРСТВО 
НА ВЪТРЕШНИТЕ РАБОТИ
МИНИСТЕРСТВО
НА ТРАНСПОРТА И СЪОБЩЕНИЯТА
НАРЕДБА № РД-02-21-1 
от 23 ноември 2023 г.
за сигнализация на пътищата с пътни знаци
Г л а в а  п ъ р в а
ОБЩИ ПОЛОЖЕНИЯ
Раздел I
Основни изисквания
Чл. 1. С наредбата се определят видовете 
пътни знаци, в т.ч. и пътни знаци с променящи 
се съобщения (ПЗПС) и другите средства за 
сигнализиране на пътищата, както и услови-
ята, редът и правилата за тяхното използване 
за организиране на движението по пътищата, 
отворени за обществено ползване.
Чл. 2. (1) Пътният знак е равнинно изобра-
жение с определена форма, размери, цветове 
и символи.
(2) В зависимост от предназначението си 
пътните знаци са:
1. предупредителни пътни знаци за опас-
ност – група „А“ съгласно приложение № 1;
2. пътни знаци с предписания за участни-
ците в движението:
а) група „Б“ – пътни знаци относно пре-
димството съгласно приложение № 2;
б) група „В“ – пътни знаци за въвеждане 
на забрана и за отмяна на въведена забрана 
съгласно приложение № 3;
в) група „Г“ – пътни знаци със задължи-
телни предписания съгласно приложение № 4;
г) група „Д“ – пътни знаци със специални 
предписания съгласно приложение № 5;
3. указателни пътни знаци:
а) група „Е“ – пътни знаци, даващи допъл-
нителна информация, съгласно приложение 
№ 6;
б) група „Ж“ – пътни знаци за направления, 
посоки, обекти и други съгласно приложение 
№ 7;
4. група „Т“ – допълнителни табели съг­
ласно приложение № 8.
Чл. 3. (1) Пътните знаци и другите сред-
ства за сигнализиране може да се използват 
самостоятелно или в съчетание помежду си, 
както и в съчетание с пътна маркировка и 
светлинни сигнали.
(2) Пътните знаци и другите средства за 
сигнализиране на пътищата се поставят в 
обхвата на пътя при спазване изискванията 
на тази наредба, както следва:
1. в населени места – съгласно проект за 
организация на движението, разработен въз 
основа на генералния план за организация 
на движението;
2. извън границите на населени места – в 
съответствие с проекта за организация на 
движението по пътя.
(3) Проектите по ал. 2 се изработват, съгла-
суват и одобряват при спазване изискванията 
на Наредба № РД-02-20-2 от 24.10.2022 г. за 
организиране на движението по пътищата, 
отворени за обществено ползване (Наредба 
№ РД-02-20-2 от 2022 г.) (ДВ, бр. 88 от 2022 г.). 
Чл. 4. (1) В обхвата на пътя не се допуска 
да се поставят рекламни и други видове ма-
териали с форма и цвят, които наподобяват 
пътните знаци, ПЗПС или другите средства 
за сигнализиране на пътищата или пречат за 
тяхното възприемане.
(2) Пътните знаци не могат да се използват 
за рекламна дейност, вкл. изписване на наиме-
нования на търговски обекти, фирми, стоки, 
услуги, графични изображения, различни от 
регламентираните в настоящата наредба.
Чл. 5. (1) Условията и редът за използване 
на пътните знаци и на другите средства за 
сигнализиране на пътищата при въвеждане 
на временна организация на движението се 
определят с наредбата по чл. 3, ал. 4 от Закона 
за движението по пътищата (ЗДвП).
(2) Пътните знаци за въвеждане на вре-
менна промяна в режима на движението при 
провеждане на състезания, шествия и други 
се отстраняват от лицата, които отговарят 
за тяхното поставяне, веднага след отпадане 
на причините, породили необходимостта от 
поставянето им.
Раздел II
Технически изисквания
Чл. 6. (1) Пътните знаци и другите средства 
за сигнализиране трябва да отговарят на изиск­
ванията на БДС 1517 „Пътни знаци. Размери 
и шрифт“ и на БДС EN 12899 „Неподвижно 
закрепени вертикални пътни знаци“ (БДС EN 
12899). Пътните знаци с променящи се съоб-
щения трябва да отговарят на изискванията 
на БДС EN 12966-1 „Вертикални пътни знаци. 
Пътни знаци с променящи се съобщения“ 
(БДС EN 12966-1).
(2) Символите, изобразяващи видовете пре-
возни средства, за които се отнася действието 
на пътния знак, са съгласно приложение № 9.
(3) При изобразяване на пътни знаци с 
помощта на светещи елементи се допуска 
тъмният цвят да се замени със светъл и съ-
ответно светлият цвят – с тъмен. Червеният 
цвят не може да се заменя с друг цвят.